Toyota se nuwe waterstof-konsepmotor | Maroela Media
Toyota se konsepmotor by CES Foto: Mashable
Die motor het, buiten waterdamp geen uitlaatgasse nie en is hoofsaaklik 'n elektriese motor, maar dit neem slegs drie minute om te laai, aldus Toyota. Die kombinasie van waterstof en lug skep water en elektrisiteit, wat dan gebruik word om die motor te laat werk.
Toyota voer aan die voertuig het 'n strekafstand van minstens 500 km en wek genoeg krag op om vir 'n week lank aan die daaglikse behoeftes van 'n gemiddelde Japannese huis (10 kWh) te voldoen.
Volgens Toyota sal die motors vanaf 2015 in Kalifornië, Amerika beskikbaar wees omdat daar reeds 'n hele aantal laaistasies beskikbaar is. Kalifornië het reeds meer as $200 miljoen goedgekeur om nog 20 nuwe laaistasies in 2015 beskikbaar te stel en beplan nog 20 in 2016. Die uiteindelike doel is om elke ses minute, waar jy jouself ook al in die staat bevind, 'n laaistasie tot jou beskikking te hê.